LOVE HAPPENS (Η Αγάπη θέλει το Χρόνο της)
Σκηνοθέσια : Brandon Camp
Σενάριο : Mike Thompson
Ηθοποιοί : Aaron Eckhart, Jennifer Aniston, Dan Fogler, John Carroll Lynch
Ο Burke Ryan αφού έχασε τη γυναίκα του, έγραψε ένα βιβλίο για την απώλεια, το οποίο είχε μεγάλη επιτυχία, θεωρήθηκε μπεστ σέλερ, ενώ ο ίδιος χειροτονήθηκε γκουρού του είδους. Σε ένα επαγγελματικό ταξίδι στο Σιάτλ, ο Burke θα ερωτευτεί μια γυναίκα που παρακολουθεί ένα σεμινάριό του, αλλά σύντομα θα συνειδητοποιήσει ότι ακόμη δεν έχει ξεπεράσει πραγματικά το χαμό της γυναίκας του.
Ο Μπερκ Πρέστον είναι ένας πετυχημένος γκουρού των ανθρωπίνων σχέσεων. Αυτό σημαίνει ότι διαθέτει ανά πάσα στιγμή εύκαιρες απαντήσεις για ζητήματα που αφορούν τη φύση του γάμου, της αγάπης, του έρωτα και των χωρισμών. Άλλωστε είναι και ο συγγραφέας ενός πολύ επιτυχημένου βιβλίου που κοσμεί τα ράφια των μεγαλύτερων βιβλιοπωλείων της Αμερικής. Εκτός απ όλα αυτά ο Μπερκ παραδίδει και σεμινάρια πάνω στην διαχείριση του φόβου και την καλλιέργεια μιας αισιόδοξης διάθεσης. Όταν θα γνωρίσει την Ελόις θα καταλάβει ότι εκείνη υστερεί στον τομέα της αυτοπεποίθησής της διότι έχει μια ευαίσθητη καρδιά που έχει πληγωθεί ουκ ολίγες φορές. Κιόλας από το πρώτο τους ραντεβού ο Μπερκ αισθάνεται πως χάνει τον έλεγχο μαζί της κι ότι η πληθώρα των γνώσεών που διαθέτει δεν επαρκεί για να ανταποκριθεί με αυτοπεποίθηση σ αυτό που αισθάνεται για εκείνη. Το «Love Happens» είναι μια ρομαντική κομεντί με γλυκιά ατμόσφαιρα και αρκετό συναίσθημα για την ασυνέπεια πράξεων λόγων που προκύπτει όταν γεννιέται ο έρωτας και την κατάρρευση όλων των θεωριών που στοιχειοθετούν και δίνουν μια εξήγηση στην προέλευσή του. ΑΞΙΟΛΟΓΗΣΗ: 6,5/10